ທາງການຈີນ ແລະ ພວກນັກຂ່າວ ຕົກລົງກັນ ໄດ້ແລ້ວ (ສະໄລດ໌)
​ມີລາຍ​ງານ​ວ່າ ລັດຖະບານ ​ແລະ​ນັກ​ຂ່າວ​ໜັງສື​ພິມ ໄດ້ບັນລຸ​ ການ​ຕົກລົງ​ຂັ້ນຕົ້ນ ​ ເພື່ອ​ຍຸຕິ​ການປະ​ເຊີນ​ໜ້າ ​ທີ່​ດຳ​ເນີນ​ມາ ​ເປັນ​ເວລາ​ນຶ່ງ​ອາທິດ.
ບັນດາເຈົ້າໜ້າທີ່ລັດຖະບານ ແລະນັກຂ່າວທີ່ສຳນັກງານໜັງສື ພິມສະບັບນຶ່ງ ຢູ່ພາກໃຕ້ຂອງຈີນ ມີລາຍງານວ່າ ໄດ້ບັນລຸການ ຕົກລົງຂັ້ນຕົ້ນ ເພື່ອຍຸຕິການປະເຊີນໜ້າ ທີ່ດຳເນີນມາ ເປັນເວ ລານຶ່ງອາທິດກ່ຽວກັບການກວດກາສື່ມວນຊົນຂອງລັດຖະບານ ເຖິງແມ່ນວ່າລາຍລະອຽດຂອງການຕົກລົງຫລາຍຢ່າງ ຍັງບໍ່ເປັນທີ່ແຈ້ງຂາວເທື່ອ ແຕ່ລາຍງານບອກວ່າ ບັນດາບັນນາທິການຂອງໜັງສືພິມ ທີ່ພາກັນປະທ້ວງນັ້ນ ໄດ້ຕົກລົງທີ່ຈະກັບຄືນໄປເຮັດວຽກແລະຈະພິມເຜີຍແຜ່ໜັງສືພິມລາຍສັບປະດາ  ສະບັບຕໍ່ໄປ ຕາມປົກກະຕິໃນວັນພະຫັດ ມື້ອື່ນນີ້ ອິງຕາມແຫລ່ງຂ່າວໃກ້ຊິດກັບການເຈລະຈາກັນນັ້ນ ລາຍງານ ຂ່າວບາງ ກະແສແຈ້ງວ່າ ບັນດາພະນັກງານທີ່ພາກັນຍ່າງອອກ ຈາກໜ້າທີ່ໄປນັ້ນ ຈະບໍ່ປະເຊີນກັບການຖືກລົງໂທດ ແລະລັດຖະບານຈະຕົກລົງໂຍະ ຍານການຄວບຄຸມຂ່າວ ທີ່ບັນດານັກຂ່າວເຫັນວ່າເຄັ່ງຄັດເກີນໄປນັ້ນ ທ່ານ Doug Young ອາຈານສອນວິຊາໜັງສືພິມທີ່ມະຫາວິທະຍາໄລ Fudan ໃນນະ ຄອນ Shanghai ກ່າວຕໍ່ວີໂອເອວ່າ ເປັນທີ່ປະກົດວ່າ ການໂຍະຍານດັ່ງກ່າວນີ້ແມ່ນ ເປັນທາງອອກທີ່ດີເລີດແກ່ບັນດານັກຂ່າວການໂຕ້ຖຽງກັນໄດ້ເລີ້ມຂື້ນໃນອາທິດແລ້ວນີ້ ເວລາຄະນະການກວດກາ ໄດ້ຫ້າມບໍ່ໃຫ້ພິມເຜີຍແຜ່ ບົດບັນນາທິການ ທີ່ຮຽກຮ້ອງໃຫ້ ມີການປະຕິ ຮູບການເມືອງ ແລະໄດ້ພິມບົດບັນນາທິການ ທີ່ຍ້ອງຍໍພັກຄອມມິວນິສແທນ ຕໍ່ມາອີກບໍ່ດົນເຫດການດັ່ງກ່າວກໍໄດ້ກາຍເປັນການປະທ້ວງທາງອິນເຕິແນັດ ຢູ່ໃນທົ່ວປະເທດ ຕໍ່ຕ້ານການຄວບຄຸມສື່ມວນຊົນທີ່ເຄັ່ງຄັດຂອງຈີນ ໂດຍໄດ້ຮັບການສະ ໜັບສະໜຸນ ຈາກບັນດາບຸກຄົນທີ່ມີຊື່ສຽງ ແລະມີຄວາມສຳຄັນອື່ນໆ ທີ່ພາກັນສະແດງຄວາມສະໜັບສະໜຸນຕໍ່ໜັງ ສືພິມດັ່ງກ່າວ